Név: Dani Imre
Dani Imre a budapesti Liszt Ferenc Zeneművészeti Egyetem zongora szakán szerezte diplomáját Szokolay Balázs és Kemenes András tanítványaként, 2011-ben a Yamaha ösztöndíját nyerte el. Számos verseny díjazottja: 2014-ben első helyezést ért el a 21. Nemzetközi Johannes Brahms Versenyen Pörtschach-ban, 2013-ban Karasszon Eszterrel és Király Eszterrel együtt nyerte meg az Országos Dohnányi Ernő Kamarazenei Versenyt.
Részt vett Dmitri Bashkirov, Evgeni Koroliov, Malcolm Bilson és Nagy Péter mesterkurzusain. Koncertezett Budapesten, Bécsben, Weimarban és Grazban, szólókoncertjei mellett jelentős azonban kamarazenei tevékenysége is: alapító tagja a Weiner Ensemble együttesnek, tagja a Ludium Együttesnek.